डॉक सारांशित करण्यासाठी: इराक सैन्य

काही दिवसांपूर्वीच कुर्दिस्तानमध्ये जनमत चाचणी घेण्यात आली होती. इराकपासून विलग होण्याचा कौल इथल्या नागरिकांनी दिला होता. यानंतर तीन आठवड्यांनंतर इराकचं सैन्य किरकुकमध्ये दाखल झालं आहे. 

कुर्द भागातून इस्लामिक स्टेटला हुसकावून लावल्यानंतर कुर्दांचं नियंत्रण असलेल्या या प्रदेशावर ताबा मिळवण्याच्या दृष्टीनं इराकचं सैन्य पुढे जात आहे. 

मोहीम नक्की काय?

25 सप्टेंबरला घेण्यात आलेल्या जनमत चाचणीत किरकुकसहित कुर्द नियंत्रणात असलेल्या प्रांतांनी इराकपासून विलग होण्यासाठी मतदान केलं होतं. 

किरकुक कुर्दिस्तानमध्ये येत नाही. मात्र इथं राहत असलेल्या कुर्द लोकसंख्येला जनमत चाचणीत मतदान करण्याची संधी देण्यात आली होती. 

इराकचे पंतप्रधान हैदर अल अबादी यांनी या मतदानाला अवैध ठरवलं होतं. मात्र कुर्दिस्तानच्या सरकारनं हे मतदान वैध असल्याचा दावा केला होता. 

या प्रदेशातील वातावरण निवळावं यासाठी इराक सरकार आणि कुर्द सरकारशी चर्चा करत असल्याचं अमेरिकेच्या अधिकाऱ्यांनी सांगितलं. 

जनमताचा कौल देशाच्या एकतेला दुभंगणारा आहे. हे टाळण्यासाठी सैन्यानं किरकुकमध्ये कारवाई केली आहे असं पंतप्रधान अबादी यांनी सांगितलं. 

के-1 सैन्याचा तळ, बाबा गुरगुर तेलक्षेत्र, गॅस क्षेत्र आणि सरकारी तेल कंपनीच्या कार्यालयावर सैन्यानं नियंत्रण मिळवलं आहे असं इराक सैन्याच्या अधिकाऱ्यांनी सांगितलं. 

किरकुकच्या दिशेने जाणारं इराकचं सैन्य

प्रतिकाराविना किरकुकमधील सैन्यानं माघार पत्करली आहे असं इराकच्या सरकारनं सांगितलं.

मात्र किरकुकच्या दक्षिणेकडच्या भागात दोन्ही सैन्याच्या तुकड्यांमध्ये संघर्ष झाल्याचं वृत्त आहे. बीबीसीच्या कॅमेरामननं एका सुरक्षा चौकीजवळ गोळीबाराचा आवाज ऐकल्याचं कळवलं आहे. 

सोमवारी दुपारी दोन्ही सैन्यांकडून होणाऱ्या कारवाईपासून वाचण्यासाठी हजारो लोक किरकुक सोडून जात असताना इराक सैन्य शहरात दाखल होत होतं. 

सोशल मीडियावर प्रसिद्ध झालेल्या छायाचित्रात इराकचं सैन्य गर्व्हनरच्या कार्यालयात असल्याचं उघड झालं होतं. 

रॉयटर्स या वृत्तसंस्थेनं दिलेल्या वृत्तानुसार इराक सैन्यानं कुर्द झेंडा काढून घेतल्याचंही स्पष्ट झालं आहे. इराक सैन्य वेगानं दाखल झाल्यानंतर कुर्द नेते आणि सैन्यानं एकमेकांवर धोका दिल्याचा आरोप केला. 

कटाचा आरोप 

सत्ताधारी कुर्दिस्तान डेमोक्रॅटिक पार्टीचे राष्ट्राध्यक्ष मसूद बर्जानी यांच्या नेतृत्वाखालील पशमर्गा...\nडॉक सारख्याच भाषेत सारांश:
इराक सैन्यानं वादग्रस्त किरकुक शहरातल्या मुख्य ठिकाणांवर कब्जा मिळवला आहे. इराक सैन्यानं शहराचा ताबा मिळवण्यापूर्वीच हजारो नागरिकांनी शहर सोडले होतं.